b'\n_START_ARTICLE_\nBatocera\n_START_SECTION_\nUtseende\n_START_PARAGRAPH_\nStore (lengde gjerne 40-100 millimeter), kraftige trebukker med kraftige antenner som oftest er litt lengre enn kroppen hos hunnen, mye lengre hos hannen. Som andre Lamiinae har de loddrett panne. De er mer eller mindre m\xc3\xb8rkt brunlige, oftest med hvite, gule eller oransje flekker p\xc3\xa5 dekkvingene. Pronotum har en skarp pigg p\xc3\xa5 siden. Beina er middels lange og kraftige.\n_START_SECTION_\nLevevis\n_START_PARAGRAPH_\nNoen f\xc3\xa5 av artene er alvorlige skadedyr da larvene borer inne i og kan drepe tr\xc3\xa6r, s\xc3\xa6rlig fiken og andre frukttr\xc3\xa6r. De voksne billene gnager p\xc3\xa5 bladene men gj\xc3\xb8r vanligvis mindre skade. De voksne billene lever i flere m\xc3\xa5neder og flyr godt, de kan dermed spre seg over forholdsvis store avstander.\n_START_SECTION_\nUtbredelse\n_START_PARAGRAPH_\nSlekten er utbredt i S\xc3\xb8r\xc3\xb8st-Asia og Australia, de fleste artene i Indonesia. Dessuten finnes det to arter i Afrika, og noen f\xc3\xa5 skadedyr-arter er spredt til varme omr\xc3\xa5der i resten av verden.'